
“Ratove su vodili političari, a ne Crkve 


(Zagrebački nadbiskup Josip Bozanić u beogradskom “Danasu'*', prenio “ Večernji list" od 13.08.2000.) 


Ukoliko je ispravno prenijeta izjava uzoritog Zagrebačkog nadbiskupa, msgr. Josipa Bozanića, posljednji 
rat na prostoru Hrvatske po mišljenju predsjednika Hrvatske biskupske konferencije nisu vodile Crkve 
nego političari. Povijesna istina je, međutim, nešto drukčija: 


Srpska pravoslavna crkva (SPC) stavila se od vremena Miloševićeve  gazimestanske najave 
“institucionalnih" i “izvaninstitucionalnih" bitaka za veliku Srbiju na stranu političara iz voždovog kruga. 
Savez vožda i patrijarha okrunjen je prisustvovanjem patrijarha Pavla na Gazimestanu na Kosovu 1989. 
kada je Slobodan Milošević održao svoj ratno-huškački govor. Te godine se u Beogradu dovršavala i nova 
“katedrala" srpskog pravoslavlja, koja se, dakle, gradila još u vrijeme jugo-komunizma (1?) 


Povijesni znanstveni izvor o planiranju rata protiv hrvatskog naroda i Republike Hrvatske nalazimo u djelu 
“Etničko čišćenje“ (“Povijesni dokumenti o jednoj srpskoj ideologiji“) autora Mirka Grmeka, Marca 
Gjidare i Nevena Šimca (Francuska, 1993. Libraire Artheme fayard). U tom planiranju rata sudjelovala je 
na strani velikosrpske politike i Srpska pravoslavna crkva. Početak koalicije SPC sa jugo-komunistima 
seže u doba lansiranja velikosrpskog memoranduma SANU, koji je “značio početak neobične koalicije 
Partije - Akademije — Armije — pisaca — Crkve." 


Tijekom velikosrpske agresije na Republiku Hrvatsku je patrijarh dolazio u Knin bez dozvole službenog 
Zagreba isto kao što su četničke parapostrojbe upadale na hrvatski teritorij poput agresorske soldateske. 
SPC je za vrijeme Domovinskog rata sa slobodnog teritorija R.H. povukla svoje svećenstvo na okupirani 
teritorij, čime je na neki način izvršila izdaju hrvatskih nacionalnih interesa. Patrijarh Pavele bio je 
četnicima duhovni vođa, isto kao što je SPC tijekom Drugog svjetskog rata poticala četničke zločine po 
Dalmaciji i Bosni. Ratni zločinac pop Đujić nije iznimka među Dražinim zapovjednicima. Nijedna sjednica 
četničkog paraparlamenta s Pala nije protekla bez blagoslova SPC, niti su pravoslavni popovi izbjegavali 
Radovana Karadžića. Upravo suprotno, SPC se jako naljutila na Miloševića, optužujući ga za nacionalnu 
izdaju kada je vožd, prije Daytonskog sporazuma 1995. i Clintonovih krstarećih raketa po srpskoj 
soldateski u okupiranoj Bosni i Hercegovini, na cjedilu ostavio tzv. “Republiku Srpsku". 


SPC i njen episkopat na čelu sa patrijarhom Pavlom nije poput Rimokatoličke crkve u Hrvata univerzalna 
crkva, nego je institucija srbijanske države, odgovorna poput anglikanske Crkve u Velikoj Britaniji 
državnom poglavaru. Isto kao što je kraljica Elizabeta “šefica" protestantskim biskupima na britanskom 
otoku, Slobodan Milošević je “šef" pravoslavnim episkopima. Dokaz tome je otkazivanje neposluha 
Srpske pravoslavne crkve Slobodanu Miloševiću, ali tek nakon poraza Srbije u Kosovskom ratu protiv 


Zapada prošle godine 1 gubitka kolijevke srbijanske države. 


Uvod u priznanje SPC od strane Republike Hrvatske dogodio se prošle godine prilikom patrijarhova 
obilaska granica velike Srbije u Hrvatskoj i službenog primanja na Pantovčaku. Dokle god u Hrvatskoj 
bude djelovala SPC, iz Srbije će u Hrvatsku dolaziti srpski crkveni kadrovi za duhovno učenje srpske 
nacionalne manjine u Hrvatskoj o potrebi rušenja hrvatske države. Umjesto da u Hrvatskoj djeluje 
autokefalna Hrvatska pravoslavna crkva (HPC), pravoslavnim vjernicima u Hrvatskoj i dalje će prati 

mozgove Srpska pravoslavna crkva svojom velikosrpskom ideologijom! 


Nadbiskup Bozanić posjetio je Oplenac 1 grob krvnika i Radićevog egzekutora kralja Aleksandra 
Karađorđevića, i to upravo dana 8. kolovoza kada je obljetnica preminuća hrvatskog Ghandija — Stjepana 
Radića, dan kada je ranjeni Radić podlegao posljedicama velikosrpskog atentata. Zamislimo si 
nezamislivo, da, naime, Predsjednik Mesić prilikom službenog posjeta Beogradu posjeti u dodatnom 
privatno-turističkom aranžmanu grob Draže Mihajlovića. 


Ostaje 1 otvoreno pitanje da li je msgr. Bozanić sa g. Pavlom trgovao jurisdikcijom nad teritorijem 
Rimokatoličke crkve u Hrvata u istočnom Srijemu i Bosni poput dogovora o dijeljenju državnog teritorija 
R.H.iR. BiH između Tuđmana i Miloševića? 


Goran Jurišić, Ured za odnose s javnošću 

